عراق تورکمن جبهه‌سی باشقانی ارشد صالحی، کرکوکه یؤنئلیک ترور سالدیریلاری قارشی‌سین‌دا تورکمنلردن اولوشان ساوونما بیرلیگینین گوجلندیریلمه‌سی چاغریسی ائتدی.
عراق تورکمن جبهه‌سی باشقانی صالحی، ترور هؤرگوتو داعش طرفین‌دن اؤنجه‌کی گون دقوق ائلچه‌سینه تشکیل اولونان سالدیرییا دایر وئردیگی آچیقلامادا،
"هامیسی تورکمنلردن اولوشان کرکوک ساوونما گوجونون گوجلندیریلمه‌سی لازیم اولدوغونو" سؤیله‌دی.
کرکوک ساوونما گوجونون، عراق تورکمن جبهه‌سی باشقانینین دستگی ایله یارادیلدیغینی خاطیرلادان صالحی، عراق مرکزی حکومتینه باغلی گوجلرین تورکمن ائلچه و قصبه‌لرینی قوروماقدا یئترسیز قالدیغینا دقت چکدی.
صالحی، تورکمنلرین اؤز بؤلگه‌لرینی قوروما گوجونه صاحب اولمالاری اوچون دسته‌گه احتیاج دویدوقلارینی دیله گتیردی.
عراق مرکزی حکومتینه باغلی اورتاق گوجلرین، کرکوکه ۱۶ اکتبر ۲۰۱۷ده ائتدیگی عملیات اؤنجه‌سینه قدر بؤلوجو ترور هؤرگوتو پ‌کاکانین ان چوخ دقوق ائلچه‌سینه قرارگاه قوردوغونو دئیه‌ن صالحی، پ‌کاکادان قورتولان ائلچه‌نین بو گون داعش ترور هؤرگوتونون هدفی حالینا گلدیگینی وورغولایدی.
ایراق ساوونما باخانلیغیندان وئریله‌ن آچیقلامادا، اؤنجه‌کی گون داعش‌لی تروریستلر طرفیندن دقوقداکی بیر فوتبال میدانینا توپلار ایله تشکیل اولونان سالدیری‌دا ۶ نفرین اؤلدویو ۹ نفرین یارالاندیغی بیلدیریلمیشدی.
